**Szentendre Város Önkormányzat Képviselő-testületének**

**37/2017. (IX.21.) önkormányzati rendelete**

**a helyi adókról és az adózás rendjéről szóló 39/2009. (XI. 18.) Önk. sz. rendeletének módosításáról**

Szentendre Város Önkormányzat Képviselő-testülete Magyarország Alaptörvényének 32. cikk (1) bekezdésében valamint a helyi adókról szóló 1990. évi C. törvényben kapott felhatalmazás alapján a helyi adókról és az adózás rendjéről szóló 39/2009. (XI.18.) Önk. sz. rendeletét az alábbiak szerint módosítja:

**1. §** A helyi adókról és az adózás rendjéről szóló 39/2009. (XI.18.) Önk. sz. rendelet (a továbbiakban: R.) 3. §-a helyébe az alábbi szöveg lép:

„3. § Adóköteles

a) az önkormányzat illetékességi területén lévő építmények közül a lakás és a nem lakás céljára szolgáló épület, épületrész (a továbbiakban: építmény);

b) az önkormányzat illetékességi területén lévő ingatlanon elhelyezett, a településkép védelméről szóló törvény szerinti reklámhordozó.”

**2. §** A R. 7.§-a helyébe az alábbi rendelkezés lép:

„7. § Az adó alapja

a) a 3. § a) pontja szerinti esetben az építmény m2-ben számított hasznos alapterülete;

b) a 3. § b) pontja szerinti esetben a reklámhordozó reklámközzétételre használható, m2-ben – két tizedesjegy pontossággal – számított felülete.”

**3. §** A R. 8. §-a az alábbi d) ponttal egészül ki:

„d) reklámhordozók esetében 12 000 Ft/m2.”

**4. §** (1) E rendelet 2018. január 1-jén lép hatályba és az azt követő napon hatályát veszti.

(2) A rendelet kihirdetéséről a Jegyző gondoskodik.

Szentendre, 2017. november 16.

**Verseghi-Nagy Miklós dr. Gerendás Gábor**

polgármester jegyző

**Záradék:**

A rendelet 2017. november 21-én került kihirdetésre.

**dr. Gerendás Gábor**

jegyző